ভারত নারাহ
ভারত চন্দ্র নারাহ হলেন আসামের ভারতীয় জাতীয় কংগ্রেসের একজন রাজনীতিবিদ। তিনি বর্তমানে নওবাইচা আসন থেকে ষষ্ঠ মেয়াদে বিধায়ক হিসাবে দায়িত্ব পালন করছেন। তিনি এর আগে ১৯৮৫-২০১১ পর্যন্ত ঢাকুয়াখানা আসন থেকে পাঁচবার বিধায়ক হয়েছেন। তিনি ১৯৮৫-১৯৮৭, ১৯৮৮-১৯৯০ এবং ২০০১-২০১১ আসাম সরকারের ক্যাবিনেট মন্ত্রী ছিলেন। তিনি ২০১২-২০১৬ মন্ত্রি পদমর্যাদায় মুখ্যমন্ত্রীর প্রেস পরামর্শদাতা ছিলেন। কংগ্রেসে যোগদানের আগে নারাহ অসম গণ পরিষদের সদস্য ছিলেন। তিনি সদৌ আসাম ছাত্র সংস্থার নেতাও ছিলেন। নারাহ প্রাক্তন কেন্দ্রীয় মন্ত্রী এবং চারবারের কংগ্রেস সাংসদ রানি নারাহ-এর স্বামী।